Sakevrou beweer moetie maak gesin siek - Maroela Media
Van Rooyen het haar huis in die mark gesit en Kaapstad toe getrek omdat sy beweer verskeie silindervormige voorwerpe in haar tuin het haar, haar seun en haar honde siek gemaak. Sy het ŉ sterk vermoede wie die voorwerpe daar geplaas het, maar wou nie die persoon se naam bekend maak nie.
“Hy probeer my verhoed om my huis te verkoop. Hy wil my geld vasmaak sodat ek my huis sal verloor,” het Van Rooyen Maandag gesê. Sy het gesê haar huis van 500m² op ŉ 1 300m² erf is al vir die afgelope jaar in die mark. Dit is gemeubileer, in ŉ onberispelike toestand en het ŉ see-uitsig. “Daardie jaloerse idiote dink hulle kan dit vir niks kry,” het sy gesê.
Sy het gesê vier hopies moetie is in die afgelope paar maande in haar tuin gekry. Die persoon wat daarvoor verantwoordelik is, het oor haar muur in die voor- en agtertuin geklim. Sy beweer die skuldige het die alarm laat afgaan, maar net genoeg tyd gehad om die moetie onder sand te bêre voordat die veiligheidsmaatskappy opgedaag het.
“Dit gaan al vir jare aan. My seun en ek het siek geword, en toe my honde. Dinge het nie so goed gegaan nie, so ons het getrek.” Sy het vir 11 jaar in die huis gebly en bestuur ŉ sakeonderneming wat vragmotorbestuurders voorsien.
Van Rooyen het ŉ tradisionele geneser gekry om haar te help. Dié het ŉ Sionistiese priester gekry om van die moetie se effek ontslae te raak.
Sy hou vol die moetie het ŉ negatiewe invloed op haar lewe. “Ek glo in alternatiewe genesing. As jy op mense se energieveld kan werk, kan jy hulle beïnvloed.”
Die moetie wat bestaan uit pakkies wat met tou vasgemaak en met modder bedek is, bevat stukkies glas, muntstukke en selfs ŉ koeël. Van Rooyen beweer die koeël is ŉ dreigement om haar dood te maak, die glas beteken mense sal na haar huis kyk maar dit nie koop nie en die muntstukke is ten doel om “jou geld op te droog”. Die tou is om haar aan die huis vas te maak sodat die gesin “nie vorentoe kan beweeg nie”.
ŉ Man met die naam Phineas bly tans in die huis om na die eiendom om te sien. “Hy is nie bang vir moetie nie. Hy is nie ŉ gewone Zoeloe nie. Hy word nie deur al daardie nonsens gepla nie,” het Van Rooyen gesê.
‘Moetie is skrikwekkend’
Die geneser wat Van Rooyen gehelp het wou nie sy naam genoem hê nie, maar het gesê moetie is “’n regte Afrika-ding” en “scary sh*t”. Volgens hom kan moetie goed soos bloed, diereontlasting, vark- en hondesperm en ander “onderwêreldse dinge” bevat.
Sheila Khama, ŉ sangoma wat met News24 gepraat het, het gesê die pakkies wat in Van Rooyen se tuin gevind is, word “umeqo” genoem. Dit is ŉ soort towerspreuk wat uit ŉ kombinasie van plante gemaak word. Die persoon wat dit daar geplant het, moes beskerming gedra het en hulself ná die tyd gereinig het om die negatiewe effek daarvan die vermy, het Khama gesê.
Die pakkies word gewoonlik naby ingange en uitgange geplaas, sodat die persoon wat geteiken word daaroor moet loop en te verseker dat die towerspreuk die gewenste effek sal hê. Khama het aanbeveel dat Van Rooyen die pakkies van die eiendom verwyder, dit verbrand en die as met medisyne genaamd “umbola” meng.
Hierdie mengsel moet in ŉ vloeiende stroom gegooi word, die huis en tuin moet gereinig word en Van Rooyen moet seker maak sy bly in ŉ “positiewe geestelike toestand”. Sy kan ook by die ingange na die huis beskermende plante plant soos vinkel of sekere soorte aalwyne.
Hofsege vir skole se regte verwelkom
Madelaine, gaan op jou kniee en bid. Hierdie toorgoedjies kom van die duiwel. Omgord jou daagliks met Gebed. As jy in die toorgoedjies glo dan sal jy siek word. God is baie groter as die Duiwel en sy trawante. Bly weg van hierdie mense, en kry mense om saam met jou te bid om jou huis, diere en familie te beskerm. Bly ook weg van tradisionele helers hulle is nie van ons Kultuur nie, en wil net geld maak uit jou elende
Dis nou ‘n pot… muti. Die vrou hou haar besig met…k
HFC · 4 jare gelede
Het jy al van goëlery gehoor of dit self ondervind? Indien wel sou jy nie so ‘n aanmerking gemaak het nie.
Het nou werklik gedink die enigste mense wat in goëlery glo is daais wat bakstene onder hul beddens se pote sit sodat die tokkelossie hulle nie kan bereik nie. Waar bly jy – in Nkandla? Trek beskawing toe!
Ek stem saam met Jakes en Anet. Regtig!
Jou geloof moet sterkter wees as die van die ongelowiges.
Nee wragtig mevrou, stadig nou, ons kan nou nie afdaal na daai standaard toe nie. Snert man, daar bestaan nie so iets nie.
Glo die dame in Kersvader en die Oievaar ook?
“Hy is nie bang vir moeti nie. Hy is nie ‘n gewone Zoeloe nie. Hy word nie deur al daardie nonsens gepla nie”, het van Rooyen gese.
Vreemd dat as sy self se dit is nonsens, sy tog aan die nonsens glo…Moeti en toordery het net soveel mag oor jou as wat jy toelaat….
Auh die tokoloshi
Janie · 4 jare gelede
En Liewe Jesus se wat jy glo sal oor jou kom!so daar is dit nou….selfde ding van meng jou met semels meng jou met duiwels dinge en moet dan nie moan as die vuur jou gat brand nie!
Soos wat daar goeie geeste is is daar ook bose geeste (“black magic & voodoo) of anders gestel Satan se bose geeste, dit bestaan wel en is nie net bang maak stories nie.
Christo, ek glo jou, ons sien baie in ons regering.
Ja Christo, maar Jesus Christus het Satan klaar verslaan en as jy Hom aangeneem het as jou Verlosser, het Satan GEEN MAG oor jou nie!!!
Slaan die vreemde voorwerpe met ‘n sweep, die person wat dit geplant het ervaar die pyn. Hou aan om dit te slaan, elke dag totdat dit heeltemal stukkend is….. Teen daardie tyd is daar genoegsame bewyse dat jou kop nie lekker is, groendakkies toe met jou!
Stef · 4 jare gelede
Ja, dis ‘n geval van gogga maak vir baba bang. Die vrou moet haarself regruk en die bogtery aflag vir wat dit is. Sy laat toe dat daar met haar kop gesmokkel word.
Hierdie dinge is werklik ontstellend. As iemans met n antropologiese agtergrond dra ek kennis van die animisme. Die plaaslike inheemse volke (mede landsgenote) het tradisioneel almal een of ander vorm van geloof in die voorouers en dit word op een of ander wyse steeds in die hedendaagse moderne lewe voortgesit. Toordery en vreemde religeuse rituele maak alles deel uit hiervan. As oortuigde Christene versaak ons ons christelike plig, want ons versaak ons sending opdrag (Mat 28:19&29) om die waarheid onder ons mede landsgenote te verkondig.
Hierdie sogenaamde toorgoed het geen houvas op jou as jy die Koning van alle konings Vader noem nie. Let asb daarop dat jy nie sy naam net as n wonder word mag gebruik net vir beskerming teen die aanslae van die bose nie. Glo in Hom en Hy sal jou berskerm.